ජවිපෙ දුප්පතුන්ගේ පක්ෂයක් නොවන බව එහි නායක අනුර කුමාර දිසානායක පවසනවා.ඔහු මේ බව කියා සිටියේ හිරු ඇත්ත කාලීන වැඩසටහන හා එක්වෙමින්.ජනතා විමුක්ති පෙරමුණේ මන්ත්‍රීවරු මහජන මුදල් වංචාකර නොමැති බවත් පසුගිය පාර්ලිමෙන්තුවේ සිටි තම පක්ෂයේ මන්ත්‍රීවරු 6 දෙනා මෙවර වැඩි කර ගැනීමට අපේක්ෂා කරන බවත් ඔහු සඳහන් කළා.ජනතා විමුක්ති පෙරමුණේ ජන පදනම අඩුවීමට පසු ගිය කාලයේ තම පක්ෂය ගත් දේශපාලන තීන්දුද  බලපෑ බව ඔහු මෙහිදී පෙන්වාදුන්නා.නමුත් එම තීන්දු ගනු ලැබුවේ රට වෙනුවෙන් මිස පක්ෂය වෙනුවෙන් නොවන බව ද ඔහු පවසනවා .යහ පාලන ආණ්ඩුව නීතියට බලපෑම් කළ අවස්ථා තිබු බවත් විශේෂයෙන් වංචාකරුවන් බේරීමට ඔවුන් කටුතු කළ බව ද ඔහු අනාවරණ කළා.තම පක්ෂයේ බොහෝ නායකයන්ට යම් ආර්ථික පසුබිමක් තිබෙන බව කී ජවිපෙ නායකයා, උදාහරණ කිහිපයක් ද ඉදිරිපත් කළා.ජවිපෙ නායකයා සමග හිරු කළ සම්පුර්ණ සාකච්ඡාව අඩංගු වීඩියෝව පහතින්.